
RAPORT
de realizare a prevederilor Planului de acţiuni 

privind implementarea Strategiei de reformare 

a Trupelor de Carabinieri pentru anii 2017-2020 aprobat prin Hotărârea Guvernului nr. 357 din 31.05.2017
luna februarie 2019, 
Chişinău 
În vederea implementării Strategiei de reformare a Trupelor de Carabinieri pentru anii 2017-2020, aprobat prin Hotărârea Guvernului nr. 357 din 31.05.2017, Vă aducem la cunoştinţă despre activităţile desfăşurate pe parcursul lunii februarie 2019.


Astfel, în scopul implementării obiectivului 1.1.3. ,,Modificarea şi/sau completarea actelor legislative şi normative conexe activităţii Carabinierilor, potrivit noii Legi cu privire la Inspectoratul General de Carabinieri”, la 30 ianuarie şi 05 februarie 2019, au fost convocate şedinţe de lucru în cadrul căreia au fost identificate obiectivele primordiale şi acţiunile ce urmează a fi întreprinse întru aplicarea corectă, fără eventuale riscuri, a Legii nr. 219 din 08.11.2018 cu privire la Inspectoratul General de Carabinieri. 


La fel, în conformitate cu prevederile acţiunii 2.3.4. ”Realizarea unui sistem unitar de formare profesională iniţială şi continuă a personalului în conformitate cu standardele europene”, un angajat al TC a participat la cea de-a 4-a ediţie a Cursului privind aplicarea legii în cadrul proiectului „Consolidarea capacităţilor - LET4CAP”, în perioada 18-22 februarie 2019, în or. Vicenza, Italia.

Întru executarea acţiunii 3.2.4. „Dezvoltarea funcţionalităţii structurilor de Carabinieri conform standardelor europene şi internaţionale”, Comandamentul General al Armei dei Carabinieri din Italia a donat doi cîini de serviciu (rasa – ciobănesc german), în vederea organizării activităţilor ce se impun. Un câine este specializat în detectare arme/exploziv iar al doilea câine este specializat în ordine publică. Ambii patrupezi au fost înregistraţi în Registrul electronic de evidenţă al cîinilor şi deţin microcip. 
Întru executarea acţiunii 4.1.3. „Informarea carabinierilor despre cerinţele specifice de integritate instituţională”, la de 31 ianuarie 2019, din partea SPIA au fost primite 30 de broşuri: Ghid privind soluţionarea conflictelor de interese pentru conducătorii entităţilor publice. Scopul Ghidului menţionat constă în crearea şi consolidarea integrităţii instituţionale şi personale în cadrul serviciului public din Republica Moldova, precum şi combaterei corupţiei  prin aplicarea legii şi prevenire. Respectiv broşurile au fost repartizate în scop informativ în unităţile militare. 
Întru executarea acţiunii 4.2.1. „Desfăşurarea instruirilor în domeniul respectării drepturilor omului”, la 28 ianuarie 2019, în incinta unităţii militare 1001, în parteneriat cu A.O. „Amnesty Internaţional” s-a desfăşurat o şedinţă, cu efectivul militarilor în termen, privind modul de instruire în domeniul asigurării drepturilor omului la întruniri, comportamentul, acţiunile şi exercitarea obligaţiunilor militarului carabinier în timpul asigurării, menţinerii ordinii publice în locul desfăşurării întrunirii, întreprinderea măsurilor legale la necesitatea dispersării întrunirii.
În perioada de raport, a continuat activitatea Grupului de lucru privind consolidarea instituţională, în vederea realizării procesului de reformare a  Trupelor de Carabinieri. Astfel, Grupul de lucru s-a întrunit la 31 ianuarie 2019, în cadrul căreia s-a totalizat activitatea grupului prenotat şi abordate problemele referitor la lichidarea carenţelor, precum şi trasarea sarcinilor pentru executarea acţiunilor aflate în proces, ce derivă din prevederile Planului de acţiuni privind implementarea Strategiei de reformare a Trupelor de Carabinieri.[image: image2.png]

